ଟିଟୋଙ୍କ ପାଇଁ ଅଡୁଆ ବଢୁଛିଃ ବଡହାଟର ଜମି ମୁକୁଳାଇବା ପାଇଁ କ୍ରାଇମବ୍ରାଞ୍ଚକୁ ନିବେଦନ\nକେନ୍ଦ୍ରାପଡା ଅଫିସ,୧୧।୭ଃ ଗ୍ୟାଙ୍ଗଷ୍ଟର ଟିଟୋ ଓରଫ ସୟଦ ଉସମାନ ଅଲ୍ଲୀଙ୍କ ପାଇଁ ଅଡୁଆ ଦିନକୁ ଦିନ ବଢ଼ୁଛି । କ୍ରାଇମବ୍ରାଞ୍ଚ ତାଙ୍କୁ ଆସନ୍ତା ୧୩ ତାରିଖ ପର୍ଯ୍ୟନ୍ତ ରିମାଣ୍ଡରେ ନେଇଥିବା ବେଳେ ତାଙ୍କର ବିଭିନ୍ନ ବ୍ୟବସାୟ ପ୍ରତିଷ୍ଠାନକୁ ଇତିମଧ୍ୟରେ ସିଲ୍ କରିଛି । ଏହି ସମୟରେ ଆଜଦ୍ ହିନ୍ଦ ଫୌଜର ସ୍ବର୍ଗତ ଡା. ସେକ୍ ଆଶାଦୁଲ୍ଲାଙ୍କ ପରିବାର ସଦସ୍ୟ କେନ୍ଦ୍ରାପଡା ସହରର ବଡହାଟରେ ଥିବା ତାଙ୍କର ୧୨ ଡିସିମିଲ ଜମି ଟିଟୋ ଜବରଦଖଲ କରିଥିବା କ୍ରାଇମବ୍ରାଞ୍ଚ ଦୃଷ୍ଟିକୁ ଆଣିଛନ୍ତି ।\nଟିଟୋଙ୍କ ପାଇଁ ଅଡୁଆ ବଢୁଛିଃ ବଡହାଟର ଜମି ମୁକୁଳାଇବା ପାଇଁ କ୍ରାଇମବ୍ରାଞ୍ଚକୁ ନିବେଦନ\t July 11th, 10:02 AM July 11th, 10:02 AM\nକେନ୍ଦ୍ରାପଡା ଅଫିସ,୧୧।୭ଃ ଗ୍ୟାଙ୍ଗଷ୍ଟର ଟିଟୋ ଓରଫ ସୟଦ ଉସମାନ ଅଲ୍ଲୀଙ୍କ ପାଇଁ ଅଡୁଆ ଦିନକୁ ଦିନ ବଢ଼ୁଛି । କ୍ରାଇମବ୍ରାଞ୍ଚ ତାଙ୍କୁ ଆସନ୍ତା ୧୩ ତାରିଖ ପର୍ଯ୍ୟନ୍ତ ରିମାଣ୍ଡରେ ନେଇଥିବା ବେଳେ ତାଙ୍କର ବିଭିନ୍ନ ବ୍ୟବସାୟ ପ୍ରତିଷ୍ଠାନକୁ ଇତିମଧ୍ୟରେ ସିଲ୍ କରିଛି । ଏହି ସମୟରେ ଆଜଦ୍ ହିନ୍ଦ ଫୌଜର ସ୍ବର୍ଗତ ଡା. ସେକ୍ ଆଶାଦୁଲ୍ଲାଙ୍କ ପରିବାର ସଦସ୍ୟ କେନ୍ଦ୍ରାପଡା ସହରର ବଡହାଟରେ ଥିବା ତାଙ୍କର ୧୨ ଡିସିମିଲ ଜମି ଟିଟୋ ଜବରଦଖଲ କରିଥିବା କ୍ରାଇମବ୍ରାଞ୍ଚ ଦୃଷ୍ଟିକୁ ଆଣିଛନ୍ତି । ଏ ନେଇ ଆଶାଦୁଲ୍ଲାଙ୍କ ପୁଅ ସେକ୍ ଅମିନୁଲ୍ଲା (୬୬) ସୂଚନା ଦେଇଛନ୍ତି ଯେ, ଗତ ୧୦ ବର୍ଷ ତଳୁ ଏହି ଜମିକୁ ଟିଟୋ ଓ ତାଙ୍କ ସହଯୋଗୀ ଜବରଦଖଲରେ ରଖିଛନ୍ତି। ଏନେଇ ସେ ସମୟରେ ଥାନାରେ ଅଭିଯୋଗ ପତ୍ର ଦିଆଯାଇଥିଲେ ମଧ୍ୟ କୌଣସି ସୁଫଳ ମିଳିନାହିଁ । ଟିଟୋଙ୍କର ବିଭିନ୍ନ ସମ୍ପତ୍ତିର ମୂଲ୍ୟାୟନ ହେଉଥିବା ବେଳେ ବଡହାଟର ଏହି ଜବରଦଖଲ ଜମି ସମ୍ପର୍କରେ ଖୋଳତାଡ କରିବାକୁ ସେ ଅନୁରୋଧ କରିଛନ୍ତି । ଏ ସମ୍ପର୍କରେ କେନ୍ଦ୍ରାପଡା ଏସଡିପିଓ ରାଜୀବ ଲୋଚନ ପଣ୍ଡା କୁହନ୍ତି ଯେ, ଏଭଳି ଅଭିଯୋଗ ଆସିଲେ ତଦନ୍ତ କରାଯାଇ କାର୍ଯ୍ୟାନୁଷ୍ଠାନ ନିଆଯିବ । ସୂଚନାଯୋଗ୍ୟ ଯେ, ଦ୍ୱିତୀୟ ବିଶ୍ୱଯୁଦ୍ଧ (୧୯୪୨) ସମୟରେ ନେତାଜୀ ସୁବାସ ଚନ୍ଦ୍ର ବୋଷଙ୍କ ଡାକରାରେ ଡ. ଆଶାଦୁଲ୍ଲା ଆଜଦ୍ ହିନ୍ଦ ଫୌଜରେ ଯୋଗ ଦେଇ ସେବା କାର୍ଯ୍ୟ କରିଥିଲେ ା ବ୍ରିଟିଶ ପୋଲିସ ୧୯୪୪ରୁ ୧୯୪୬ ପର୍ଯ୍ୟନ୍ତ ତାଙ୍କୁ ମୁଲତାନ ଜେଲରେ ବନ୍ଦୀ କରି ରଖିଥିଲେ। ୧୯୪୬ ମେ ମାସ ୧ ତାରିଖରେ ଜେଲରୁ ମୁକୁଳି ଡ. ଆଶାଦୁଲ୍ଲା କେନ୍ଦ୍ରାପଡା ସହରର ବଡହାଟସ୍ଥ ନିଜ ପୈତୃକ ଘରକୁ ଫେରିଥିଲେ । ୧୯୭୨ ମସିହା ଡିସେମ୍ବର ୨୪ ତାରିଖରେ ତାଙ୍କର ମୃତ୍ୟୁ ହୋଇଥିଲା। ମୃତ୍ୟୁ ପର୍ଯ୍ୟନ୍ତ ସେ ସ୍ବାଧୀନତା ସଂଗ୍ରାମୀ ଭତ୍ତା ନେଇ ନ ଥିଲେ। କିନ୍ତୁ ଆଜଦ୍ ହିନ୍ଦ ଫୌଜର ସୈନିକ ଡ. ଆଶାଦୁଲ୍ଲାଙ୍କ ପନତ୍ୀଙ୍କୁ ୧୯୯୦ରେ କେନ୍ଦ୍ର ସରକାର ସ୍ବୀକୃତି ଦେବା ସହ ଭତ୍ତା ପ୍ରଦାନ କରିଥିଲେ ।
